
KONKURENCES PADOME

Blaumaņa ielā 5a, Rīgā, LV-1011 ( Tālrunis 7282865 ( Fakss 7242141

L Ē M U M S

Rīgā

Nr. 53
2003.gada 12.novembrī            

(Prot. Nr.40, 6.§)

Par tirgus dalībnieku apvienošanos
Lieta Nr. 671k/03/06/9

Par SIA "Knauf" un SIA "Norgips Latvia Limited" ziņojumu par apvienošanos


26.09.2003. Konkurences padome saņēma ziņojumu par SIA "Knauf" un SIA "Norgips Latvia Limited" apvienošanos (turpmāk - ziņojums).


Izvērtējot ziņojumā un iesniedzēju 21.10.2003. iesniegtajā vēstulē norādīto informāciju, 03.11.2003. Konkurences padomē saņemto 10.09.2003. aktīvu pirkšanas līgumu starp SIA "Knauf" un SIA "Norgips Latvia Limited", kā arī citus ar lietu saistītos apstākļus un rīcībā esošo informāciju, Konkurences padome

k o n s t a t ē j a :


1. SIA "Knauf" ir uzņēmējsabiedrība, kas 04.10.1994. reģistrēta LR Uzņēmumu reģistrā, 100% tās pamatkapitāla pieder Vācijas uzņēmējsabiedrībai Gebr.Knauf Verwaltungsgesellschaft. SIA "Knauf" galvenā darbības joma ir betona, ģipša un cementa izstrādājumu ražošana.


SIA "Norgips Latvia Limited" ir uzņēmējsabiedrība, kas 16.07.1997. reģistrēta LR Uzņēmumu reģistrā, 100% tās pamatkapitāla pieder Norvēģijas akciju sabiedrībai "Norgips". SIA "Norgips Latvia Limited" galvenie darbības virzieni ir remonta un celtniecības materiālu mazumtirdzniecība un vairumtirdzniecība, kā arī celtniecības un apdares materiālu ražošana, tirdzniecība un uzstādīšana.


((...)


 Ņemot vērā minēto un pamatojoties uz Konkurences likuma 8.panta pirmās daļas 3.punktu un 20.01.2003. Ministru kabineta noteikumu Nr.22 "Kārtība, kādā iesniedzams un izskatāms ziņojums par tirgus dalībnieku apvienošanos" 6.punktu, Konkurences padome

n o l ē m a :


26.09.2003. iesniegtais ziņojums par apvienošanos starp SIA "Knauf" un SIA "Norgips Latvia Limited" nav izskatāms saskaņā ar 20.01.2003. Ministru kabineta noteikumiem Nr.22 "Kārtība, kādā iesniedzams un izskatāms ziņojums par tirgus dalībnieku apvienošanos".


Konkurences padomes lēmums ir pārsūdzams Rīgas pilsētas Centra rajona tiesā viena mēneša laikā saskaņā ar Konkurences likuma 8.panta otro daļu, LR Civilprocesa likuma Pārejas noteikumu 1.punktu un Civilprocesa kodeksa 24.-A nodaļu.

Priekšsēdētājs                                                                                               P.Vilks

((...) - ierobežotas pieejamības informācija.

